Bulgarias parlament

Bulgarias parlament (bulgarsk: Народно събрание/Narodno Sabranie) består av ett kammer med 240 medlemmer som velges for fire år av gangen. Bulgarias parlament reguleres av landets grunnlov fra 1991.

Overordnet Bulgarias parlament er Bulgarias Store parlament (bulgarsk: Weliko Narodno Sabranie). Det Store parlamentet som består av 400 medlemmer, har siden 1879 avholdt sju møter, senest da den nye grunnloven ble vedtatt i 1991.

Bulgarias første parlament trådte sammen i 1879 (10. februar til 16. april) i byen Veliko Tarnovo og vedtok da landets første grunnlov. En ny grunnlov ble vedtatt i 1947 og denne gjaldt inntil grunnloven av 1991.

Parlamentsbygningen som ligger i hovedstaden Sofia, ble oppført i perioden 1884 til 1886 i nyrenessanse-stil, forøvrig etter tegninger av arkitekt Constantin Yvanovic.

Referanser

Eksterne lenker 
 

Bulgarsk politikk
Nasjonale parlamenter